# ELEMENTI I KRITERIJI OCJENJIVANJA- GLAZBENA KULTURA 4. razred

**Učiteljica**: Danka Oreb Jajac

**Načini i postupci vrednovanja**: individualno, skupno, usmeno i pismeno

Vrednovanje je permanentna i suradnička aktivnost u razredu. Učenici sami trebaju procijeniti u čemu su bili dobri, gdje je njihov uspjeh, koje su mogućnosti njihova daljnjeg napretka i individualnog razvoja sposobnosti. Motivacija za učenje ne bi trebala biti vanjska, usmjerena na samu ocjenu, već na učenikov razvoj, napredak i uspjeh u predmetu.

Prema Pravilniku o praćenju i ocjenjivanju učenika neophodno je imati najmanje dvije ocjene u pojedinom polugodištu iz svakog elementa, a elementi u glazbenoj kulturi su: **Izražavanje glazbom i uz glazbu** ( točka 1.) te **Slušanje i poznavanje glazbe** (točke 2. i 3).

1. pjevanje i sviranje – lijepo i razgovijetno pjevanje, aktivno i precizno sviranje, prepoznavanje pjesama-u svakom polugodištu učenik će napamet pjevati jednu pjesmu po vlastitom izboru a koju je naučio na nastavi. Može je pjevati solo, u duetu, tecetu ili kvartetu te dobiti dvije ocjene. Ukoliko tekst pjesme nije naučio napamet, može čitati iz udžbenika ali najviše ocjene za tu izvedbu mogu biti 2 četvorke.
2. ritam, intonacija i notno pismo – analiza pjesama (notne vrijednosti, glazbeni oblik, sadržaj i vrsta pjesme, glazbene oznake)- dva puta po polugodištu će učenik usmeno ili pismeno (kratke , deset minutne provjere) biti ispitan.
3. osnove glazbene umjetnosti – aktivno slušanje glazbe – vođenje dnevnika u kajdanku (uočavanje izvođača, tempa, dinamike, metra, sloga, stila, oblika, glazbene vrste…) prepoznavanje skladbi, usvojenost osnovnih glazbenih pojmova-do dva puta tijekom polugodišta, usmeno ili pismeno.

Odgojni učinci rada – aktivno sudjelovanje u nastavi, kultura ponašanja na satu prema učenicima i učiteljici, praćenje glazbenih događaja, posjet koncertima i kazalištu, sudjelovanje u izvannastavnim aktivnostima i nastupima u školi i izvan nje.

Uz klasično, usmeno ispitivanje, ocjenjuje se i odnos prema radu, nošenje pribora i izrada zadanih zadataka.

Tri usmene opomene tijekom sata za ometanje nastave rezultirat će usmenim ispitivanjem obrađenog gradiva.

3 usmene pohvale rezultirat odličnom ocjenom.

|  |  |  |  |  |  |
| --- | --- | --- | --- | --- | --- |
|  | **ODLIČAN** | **VRLO DOBAR** | **DOBAR** | **DOVOLJAN** | **NEDOVOLJAN** |
| **Pjevanje** | Lijepo i izražajno pjeva sa poznavanjem teksta, intonativno i ritmički točno, uz aktivno sudjelovanje u  skupini. | Za nijansu nesigurnija izvedba od ocjene odličan. | Povremeno aktivno sudjeluje, radi na poticaj, nesiguran u izvedbi. | Djelomično poznaje tekst i melodiju, nesiguran u samostalnoj izvedbi, ne sudjeluje aktivno. | Ne pokazuje interes za nastavne sadržaje i aktivnosti, uopće ne poznaje pjesmu. |
| **Sviranje** | Važna je aktivnost, precizna izvedba. | Aktivan, ali pomalo nesiguran. | Aktivan na poticaj, nesiguran u izvedbi. | Ne surađuje, neprecizna izvedba. | Nedovoljno radi i surađuje, ne ulaže trud, interes na satu je nedovoljan. |
| **Slušanje** | Točno imenuje, prepoznaje i zapisuje notne vrijednosti, vrste mjera, temeljne oznake tempa i dinamike, prepoznaje legato, ligaturu i koronu, znak ponavljanja, prvi i drugi završetak, | Prepoznaje sve elemente ali mu je povremeno potrebna pomoć. | Djelomično prepoznaje elemente glazbene pismenosti i treba ga poticati na rad. | Nesamostalan, u svemu potrebna pomoć učitelja. | Ne prepoznaje ni jedan element glazbene pismenosti. |
| **Osnove glazbene umjetnosti** | Učenik sa zanimanjem prati glazbeno djelo, samostalno prepoznaje skladbu i skladatelja, izraziti interes za rad.  Prepoznaje osnovne značajke glazbene vrste, može samostalno definirati. U potpunosti prepoznaje pjevačke glasove.  Prepoznaje osnovne značajke stilskog razdoblja, može samostalno definirati  uz glazbeni primjer. | Uz manje greške prepoznaje djelo, uglavnom koncentriran i zainteresiran za rad.  Učenik prepoznaje osnovne značajke glazbene vrste, uz manju pomoć učitelja može definirati pojam.  Prepoznaje pjevačke glasove. Prepoznaje osnovne značajke stilskog razdoblja uz manju pomoć učitelja, definira djelomično  uz glazbeni primjer. | Učenik prepoznaje osnove, radi uz poticaj. Djelomično prepoznaje pjevačke glasove.  Samo uz pomoć nastavnika prepoznaje značajke stilskog razdoblja. Uz pomoć učitelja može definirati pojam, pokazuje zainteresiranost i ulaže trud. | Učenik nije zainteresiran za rad, ne prepoznaje skladbe, radi uz velik poticaj.  Ne prepoznaje značajke glazbenih vrsta.  Uz greške prepoznaje pjevačke glasove.  Učenik ne prepoznaje značajke stilskog razdoblja ni uz pomoć učitelja, ali pokazuje interes. | Učenik u potpunosti odbija suradnju, nezainteresiran za rad.  Ne prepoznaje značajke glazbenih vrsta i ne pokazuje interes.  Ne prepoznaje pjevačke glasove. Učenik ne prepoznaje značajke stilskog razdoblja i  ne pokazuje interes. |
|  |  |  |  |  |  |

# ZALAGANJE

|  |  |  |  |  |
| --- | --- | --- | --- | --- |
| **ODLIČAN** | **VRLO DOBAR** | **DOBAR** | **DOVOLJAN** | **NEDOVOLJAN** |
| Vrlo aktivan i zainteresiran za rad. Vrlo motiviran za nastavne sadržaje, aktivan tijekom nastavnoga procesa. Vrijedan i samostalan, redovito prati nastavne sadržaje.  Odlikuje se pozitivnim odnosom prema radu.  Iznimno vrijedan i marljiv. Aktivan na satu, redovito izvršava svoje obveze.  Savjestan i samostalan u radu. Odgovorno se odnosi prema radu. Marljivo i aktivno sudjeluje u glazbenim nastavnim aktivnostima. Redovit i savjestan u izvršavanju svojih obveza.  Učenik pokazuje veliku motiviranost za svaku vrstu glazbene aktivnosti, primjerom potiče druge. Često se ističe kao pokretač rada u skupini. | Motiviran, trudi se postići što bolje rezultate.  Voli rad, ali je nesiguran u svoje znanje pa nije aktivan u radu. Više pozornosti posvetiti samostalnom učenju.  Kreativan u skupnom radu.  Uz poticaj postiže bolje rezultate.  U radu ga trebao hrabriti i potaknuti na veću samostalnost. | Potrebno je češće poticati i usmjeravati pozornost na rad i sadržaje. Potreban poticaj za intenzivnije uključivanje u nastavni proces.  Zalaže se u granicama svojih mogućnosti. Potrebno razvijati temeljitiji odnos prema radu i obvezama. | Potrebno je često poticati i usmjeravati pozornost na rad i sadržaje. Potreban je stalan poticaj za intenzivnije uključivanje i koncentriranije praćenje nastavnog procesa.  Potreban mu je stalan poticaj za rad i izvršavanje svojih obveza. | Učenik ne pokazuje nikakvu volju za radom i sudjelovanjem u nastavnom procesu. Ne reagira ni na kakve poticaje. Ne izvršava svoje obveze unatoč brojnim poticajima. |

NA ZAKLJUČNU OCJENU UTJEČU I : RADNE NAVIKE, TEMELJITOST, USTROJNOS U RADU, DISCIPLINIRANOST, SAMOSTALNOST U RADU, KONCENTRACIJA NA RAD, MARLJIVOST I IZRAŽAVANJE.

Prisustvo i pojava ovih elemenata kod učenika potvrđuje uspješnu realizaciju odgojno-obrazovnih ciljeva nastave glazbene kulture.